stanford-oval/wikipedia huggingface dataset:
Homologia
Singulaarinen homologia

Homologia rakennelma vaikuttaa kenties mielivaltaiselta, mutta se tulee esiin luonnollisella tavalla, kun käsitellään simpleksejä ja topologisia avaruuksia. Lyhyesti, standardi  n-simpleksi  \Sigma _{n} on joukko vektoreita  n-ulotteisessa euklidisessa avaruudessa
ja  n-simpleksi  \sigma  topologisessa avaruudessa  X on jatkuva kuvaus  \Sigma _{n}:stä  X:ään:
\sigma :n reuna  d\sigma  on määritelty formaaliksi summaksi  \sigma  rajoitettu  \Sigma _{n}:n alisimplekseihin, missä suunnistus vaikuttaa etumerkkiin. Esimerkiksi, jos  X on viiva  [0,1], niin silloin  \Sigma _{1}\subset X ja  d\Sigma _{1}=(1)-(0).  Olkoon  \Lambda  rengas. Tällöin voidaan konstruoida  \Lambda -moduuli, jonka virittäjät ovat kaikki  n-simpleksejä  X:ssä  C_{n}. Nyt meillä on  \Lambda -moduleista koostuva ketjukompleksi, jonka jäsenten välillä on määritelmässä vaaditut homomorfismit.
Kuvausta  Im(d_{n+1}) sanotaan  n-reunoiksi  B_{n} ja kuvausta  Ker(d_{n}) sanotaan  n-sykleiksi  Z_{n}.   X:n singulaarisia homologiaryhmiä ovat siten  Z_{*}/B_{*} (eli  H_{n}=Z_{n}/B_{n} jokaiselle  n:lle).
Eksakteja jonoja

Eksakti jono on moduleista muodostunut jono
missä  Im(\alpha )=Ker(\beta ).  Seuraavat jonot ovat tärkeitä:
eli  A=0;
eli  A ja  B ovat isomorfisia.
Jos  A_{*},  B_{*}, ja  C_{*} ovat ketjukomplekseja ja meillä on seuraava lyhyt eksakti jono
eli
jokaiselle  n:lle, voidaan rakentaa pitkä eksakti jono
Tämä on käärmelemman sovellutus, ja se on kätevä tapa hahmottaa tuntemattomia homologiaryhmiä tunnetuista ryhmistä.
Kategorinen näkökulma

Tietty homologiateoria voidaan tulkita myös kategoriseksi funktoriksi, joka vie jonkin määrityn kategorian Abelin moduulien kategoriaan. Näin katsottuna  H_{*} on kovariantti funktori.  Siis jos  X ja  Y ovat samassa kategoriassa  {\mathcal {A}}, ja  f:X\to Y on morfismi niiden välillä, silloin homologiassa  H_{*}(f) vie  H_{*}(X):n  H_{*}(Y):iin.  Usein  H_{*}(f) kirjoitetaan  f_{*}.
Singulaarinen homologia on siten funktori topologisen avaruuksien kategoriasta Abelin moduulien kategoriaan.  Jos  \sum _{i=1}^{n}a_{n}\sigma _{i} on ketju jossain topologisessa avaruudessa  X, ja  f:X\to Y on jatkuva kuvaus, niin summa  \sum _{i=1}^{n}a_{n}f\circ \sigma _{i} on ketju  Y:ssä. Näin  f:stä tule homomorfismi  f_{*}:H_{*}(X)\to H_{*}(Y).
Kategoriateorian näkökulmasta kohomologia on kontravariantti homologiateoria, jossa siis kohomologiafunktori  H^{*} on kontravariantti. Näin kohomologia on homologian kategorinen duaali. Kullekin homologian ketjukompleksin moduulille on siis duaalimoduuli vastaavan kohomologian ketjukompleksissa.  Ketjukompleksissa, josta kohomologiaryhmät muodostetaan, homomorfismit kuvaavat aina astetta ylemmälle moduulille: käsiteltävä ketjukompleksi "menee toiseen suuntaan".
Kirjallisuutta

Boyer, Carl B. & Merzbach, Uta C.: Tieteiden kuningatar – Matematiikan historia, osa II, s. 874–876.  Suomentanut Kimmo Pietiläinen. Helsinki:  Art House, 1994.  ISBN 951-884-158-6.
Aiheesta muualla

Allen Hatcher: Algebraic Topology
Matthew Gibson

| Matthew Gibson |
| --- | --- |

Henkilötiedot
Koko nimi:  Lon Matthew Gibson
Syntynyt: 2. lokakuuta 1984 (ikä 40) Oklahoma City, Oklahoma
Kansalaisuus:   Yhdysvallat    Suomi
Koripalloilija
Lempinimi:  Matt, Matty
Pelipaikka:  Pelintekijä
Pituus:  195 cm
Paino:  84 kg
Nyk. joukkue:   LoKoKo Bisons
Sarja:  Divisioona A
Pelaajaura
Yliopistojoukkueet
:   Havaijin yliopisto
Seurajoukkueet
   2009 2009–2010  2012–2013 2013 2014 2014 2014–2015 2015–2016 2016–2017 2017 2017 2017–2018 2019–:   Marinos de Anzoátegui  U.Mobitel.Cn  Marinos de Anzoátegui  Okapi Aalstar  Lappeenrannan NMKY  Navolato  Lappeenrannan NMKY  Le Portel  Kouvot  Kaposvári KK  Kouvot  BC Souffelweyersheim  Vendee Challans Basket  Rent4Office Nürnberg BC  BBC Monthey  Korihait  LoKoKo Bisons
Lon Matthew Gibson (s. 2. lokakuuta 1984 Oklahoma City, Oklahoma) on yhdysvaltalais-suomalainen koripalloilija, pelipaikaltaan pelintekijä. Hän on pelannut useassa Euroopan maassa, muun muassa Suomen pääsarjaa Lappeenrannan NMKY:ssä, Kouvoissa ja Korihaita. Gibson voitti Korisliigan riistokuninkuuden 2010 ja 2014. Tällä hetkellä Gibson pelaa I-divisioonassa pelaavassa LoKoKo Bisonsissa.
Gibsonin isä pelasi koripalloa ammatikseen, ja Matthewkin aloitti lajin harrastamisen lapsena. Hän oli hyvä myös jalkapallossa, joka ei kuitenkaan tuolloin tarjonnut Yhdysvalloissa juuri menestysmahdollisuuksia.
Tammikuussa 2010 Gibson antoi Korisliigan sarjaottelun yhteydessä positiivisen dopingnäytteen nandrolonista. Suomen Koripalloliitto langetti hänelle kahden vuoden toimintakiellon. Marraskuussa 2012 Gibson valittiin Korisliigan kuukauden pelaajaksi. Syksyllä 2013 Gibson pelasi Ranskan toiseksi korkeimmalla sarjatasolla. Tammikuussa 2014 hän palasi Suomeen, Kouvoihin. Kesällä 2014 hän teki pelaajasopimuksen unkarilaisen Kaposvári KKn kanssa. Joulukuussa hän palasi Kouvoihin. Joulukuussa 2017 Gibson palasi viidennen kerran Suomeen ja Korisliigaan, tällä kertaa Korihaiden riveihin.
Suomen, Ranskan ja Unkarin lisäksi Gibson on pelannut muun muassa Italiassa, Saksassa ja Sveitsissä.
Gibson esiintyi Särren Leikkaa sukkaa -kappaleen musiikkivideolla yhdessä mm. Jamar Wilsonin kanssa.
Syksyllä 2019 Gibson sai Suomen kansalaisuuden.
Matti Pulkki

Matti Jalmari Pulkki (s. 27. marraskuuta 1947 Alatornio) on suomalainen hotelli- ja ravintola-alan yritysjohtaja ja rehtori, joka on saanut matkailuneuvoksen arvonimen.
Pulkki tuli ylioppilaaksi Munkkivuoren yhteiskoulusta, suoritti hotelli- ja ravintolaopiston liikkeenjohdon tutkinnon 1969–1971 ja Suomen Osuuskauppaopiston hotellin ja ravintolan johtajakoulutuksen 1972–1973. Ekonomiksi hän valmistui Helsingin kauppakorkeakoulusta 1978 ja suoritti myöhemmin vielä useita liikkeenjohdon kursseja ja koulutuskokonaisuuksia. Pulkki oli helsinkiläisen hotellin keittiöharjoittelija, tarjoilija ja hovimestari 1969–1970, esimiesharjoittelija hotellissa Göteborgissa 1971–1972, hotellin ravintolapäällikkö Ylivieskassa 1972–1973, hotellinjohtaja Porissa 1973–1975, SOK:n hotelli- ja ravintolaliiketoiminnan jaostopäällikkö ja apulaisjohtaja 1975–1980, Sokoteria-yhtiön toimitusjohtaja 1981–1983, Haaga-instituutin rehtori 1983–1985, HRB-Group-yhtiön konsultti ja yrittäjä 1986–1989, Hotre Consulting -yhtiön toimitusjohtaja 1988–1993, Jollas Instituutin rehtori 1993–2001, Pohjois-Karjalan Osuuskaupan toimitusjohtaja 2001–2002, Sokotelin toimitusjohtaja 2002–2007, SOK:n hotelli- ja ravintolaliiketoiminnan toimialajohtaja 2002–2007 ja A&PM-Business -yhtiön toimitusjohtaja vuodesta 2007. Hänellä oli uransa aikana myös lukuisia asiantuntija- ja luottamustehtäviä. Matkailuneuvoksen arvonimen vuonna 2005 saanut Pulkki on sotilasarvoltaan reservin luutnantti.
Meitittely

Meitittely on teitittelyä muistuttava ilmiö, jossa yksikön ensimmäisen persoonan persoonapronomini (suomessa minä) korvataan monikon ensimmäisen persoonan pronominilla (suomessa me). Kielissä (kuten esimerkiksi suomessa, saksassa ja aikaisemmin ruotsissa), joissa monikon ensimmäinen persoona vaatii erilaista verbinmuotoa kuin yksikön ensimmäinen, on luonnollisesti myös tämä otettava huomioon.
Jotkut hallitsijat ovat käyttäneet itsestään monikon ensimmäistä persoonaa itseään mahtailumielessä (pluralis maiestatis); niinpä monet Venäjän keisarien allekirjoittamat asiakirjat alkoivat esimerkiksi: "Me Aleksanteri II ...".  Toisaalta jotkut tieteelliset kirjoittajat käyttävät monikkomuotoa vaatimattomuusmielessä (pluralis modestiae, esimerkiksi: "...kuten edellä olemme osoittaneet...").
Matti Pukanhaava

Matti Pukanhaava (2. elokuuta 1751 Kankaanpää – 19. joulukuuta 1833 Kankaanpää) oli suomalainen herännäisjohtaja, rukoilevaisuusliikkeen tunnetuimpia maallikkosaarnaajia.
Pukanhaavan vanhemmat olivat talollinen Matti Kortteisto ja Liisa Antintytär. Hän harrasti hengellisiä asioita jo poikavuosista pitäen, rukoillen ahkerasti muun muassa paimenessa ollessaan. Merikarvialta kotoisin oleva hurmossaarnaaja Anna Rogel teki häneen syvän vaikutuksen. Pukanhaavalla oli suuri perhe, joka eli varsin puutteellisesti. Hänestä tuli kuitenkin tunnustettu saarnamies ja hengellinen johtaja, joka osasi perimätiedon mukaan käsitellä sairaita, erityisesti mielisairaita.
Pukanhaavan ensimmäinen puoliso vuodesta 1774 oli Maria Anttila (k. 1816) ja toinen vuodesta 1817 Susanna Saaranta (k. 1853.)
Merinen

Merinen on sukunimi, joka on muun muassa seuraavilla suomalaisilla henkilöillä:
Erkki Merinen (1904–1974), pesäpalloilija, pesäpallojohtaja, toimittaja ja talousneuvos
J. R. Merinen (ent. Mustelin, 1873–1918), poliitikko ja kansanedustaja (SDP)
Olavi Merinen (1917–2008), kirjailija ja pakinoitsija
Ville Merinen (Terapeutti-Ville, s. 1984), psykoterapeutti, sairaanhoitaja, somevaikuttaja, poliitikko ja kansanedustaja (SDP)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Mercedes (Uruguay)

| Mercedes |
| --- | --- |

 vaakuna
 Mercedes
 Koordinaatit: 33°15′S, 58°2′W 
Valtio:  Uruguay
Departementti:  Soriano
Perustettu:  1788
Väkiluku (2011):  41 974
Infobox OKVirheellinen NIMI-arvo: 
Mercedes on Sorianon departementin pääkaupunki Uruguayssa Río Negron varrella. Kaupungin asukasluku vuonna 2011 oli noin  42 000.
Nykyisin suurin työllistäjä on paperiteollisuus.[lähde? ]
Kaupungin perusti isä Manuel Antonio de Castro y Careaga vuonna 1788 nimellä Capilla Nueva de las Mercedes. Siitä tuli departementin pääkaupunki 1857.
Kaupungissa annettiin pian Buenos Airesin toukokuun vallankumouksen jälkeen 27. helmikuuta 1811 Asencion julistus (Grito de Asencio), joka aloitti Itäprovinssin vallankumouksen. Kenraali José Gervasio Artigas perusti päämajansa nykyiseen Nuestra Señora Del Huerton kouluun, josta käsin antoi 11. huhtikuuta 1811 Mercedeksen julistuksen.[lähde? ]
Aiheesta muualla

Kuvia tai muita tiedostoja aiheesta Mercedes (Uruguay) Wikimedia Commonsissa
Hornhattula

| Hornhattula |
| --- | --- |
Kaupunki:  Porvoo
Postinumero(t):  06100
Hornhattula on Porvoon kaupunginosa, joka sijaitsee lähellä keskustaa. Alueella toimii asukasyhdistys, joka on perustettu vuonna 2006. Hornhattulassa on myös frisbeegolfrata ja päiväkoti. Asuinaluetta alettiin rakentaa 2000-luvulla vanhan kartanon alueelle.
Historia

Aiemmin Hornhattula oli Porvoon pitäjään kuulunut yksinäistila. Tilasta puhutaan eräässä vuodelta 1414 peräisin olevassa kirjeessä, ja otsikko, johon sisältyy nimi Hoornhatt, on ilmeisesti peräisin myöhemmältä 1400-luvulta. Myöhempiä kirjoitusasuja ovat mm. Hornehattela, Horn Hattula ja Hornhaett. Nimi on tulkittu maastonimeksi – hatt esiintyy monissa paikannimissä merkityksessä ’vuorenhuippu’ – mutta sillä saattaa olla yhteyttä myös Peder Hornhusiin, joka vaikutti Porvoon pitäjässä 1400-luvun alussa. Hän oli Hornhattulan naapurikartanoiden Näsin ja Skinnarbackan (Johannisberg) omistajan vävy.
Alun perin Hornhattula koostui kahdesta tilasta, jotka kuuluivat 1400-luvulla Turun tuomiokirkon alaiselle Pyhän Sigfridin kappelille. 1540-luvulla Porvoon koulumestarin Bertil Christopherin tiedetään saaneen tilan tuotot palkakseen. Todennäköisesti Hornhattulan tuotot olivat jo keskiajalla menneet Porvoon koulun ylläpitoon. Hornhattula peruutettiin kruunulle vuonna 1556, kunnes se muutama vuosi myöhemmin tuli Ruuth-suvun omistukseen. Hornhattula kulki Ruuthin suvussa perintönä. 1700-luvun-luvun lopulla Hornhattula siirtyi Holmin suvun haltuun, minkä jälkeen Hornhattula sulautettiin Johannisbergin kartanoon, joka puolestaan liitettiin yhteisviljelykseen Näsin kartanon kanssa.
Holmin perilliset tarjosivat Näsiä, Johannisbergiä ja Hornhattulaa Porvoon kaupungille 1882 ja 1883 Porvoon kaupunki sai ostettua maat omakseen ja mahdollisuuden laajentua joen länsipuolelle. 1.1.1927 alueet erotettiin Porvoon maalaiskunnasta ja liitettiin Porvoon kaupunkiin.
Luettelo sarjakuvaromaaneista ja -lyhytsarjoista

Tämä on luettelo sarjakuvaromaaneista ja sarjakuvalyhytsarjoista lajiteltuna teoksen alkuperäisen julkaisijan ja julkaisumaan mukaan. Nimen perässä on ilmoitettu teoksen käsikirjoittajat ja kuvittajat kauttaviivalla erotettuna. Luettelossa ei ole mukana lyhyiden tarinoiden kokoelmia, joiden sisältö on ilmestynyt muualla.
Yhdysvalloissa lyhytsarjojen kokoelmaniteitä markkinoidaan usein sarjakuvaromaanin nimellä. Tämän takia rajanveto näiden kahden sarjakuvan muodon välille voi olla vaikeaa, joten niiden sisällyttäminen samaan luetteloon on mielekästä.
Belgia > Casterman

Kiki: Montparnassen kuningatar – José-Louis Bocquet/Catherine Muller
Iso-Britannia > Eddie Campbell Comics

Helvetistä – Alan Moore/Eddie Campbell
Iso-Britannia > Escape Books

Violent Cases – Neil Gaiman/Dave McKean
Iso-Britannia > Jonathan Cape

Alice in Sunderland – Bryan Talbot
Ethel and Ernest – Raymond Briggs
Grandville – Bryan Talbot
Grandville Mon Amour – Bryan Talbot
Iso-Britannia > Knockabout Comics

The League of Extraordinary Gentlemen, Volume III: Century – Alan Moore/Kevin O'Neill
Iso-Britannia > VG Graphics/Gollancz

Hiljainen kuolema – Alan Moore/Oscar Zarate
Signal to Noise – Neil Gaiman/Dave McKean
The Tragical Comedy or Comical Tragedy of Mr. Punch – Neil Gaiman/Dave McKean
Kreikka > Ikaros

Logicomix – Apostolos Doksiadis ja Khristos H. Papadimitriou / Alekos Papadatos
Ranska > Delcourt

Kolme varjoa – Cyril Pedrosa
Ryppyjä – Paco Roca
Ranska > Gallimard

Aya: Elämää Yop Cityssä – Marguerite Abouet/Clément Oubrerie
Ranska > L'Association

Luumukanaa – Marjane Satrapi
Merkintöjä Burmasta – Guy Delisle
Persepolis – Marjane Satrapi
Pistoja - Marjane Satrapi
Pjongjang – Guy Delisle
Shenzhen – Guy Delisle
Ruotsi > Galago

Sokeri-Sakari – Joakim Pirinen
Ruotsi > Wahlström & Widstrand

Jengisota 145 – Jens Lapidus/Peter Bergting
Suomi > Asema

Kajaani – Ville Ranta
Sade – Ville Ranta
Suomi > Huuda huuda

Samuelin matkassa – Tommi Musturi
Suomi > Tammi

Linnut ja meret – Ville Tietäväinen
Suomi > WSOY

Näkymättömät kädet – Ville Tietäväinen
Yhdysvallat > AiT/Planet Lar

Demo – Brian Wood/Becky Cloonan
Yhdysvallat > Archaia Studios Press

Mouse Guard: Fall 1152 – David Petersen
Mouse Guard: Winter 1152 – David Petersen
Yhdysvallat > Baronet Books

Talo Bronxissa – Will Eisner
Yhdysvallat > Dark Horse Comics

300 – Frank Miller
Aliens versus Predator – Randy Stradley / Chris Warner ja Phil Norwood
Aliens/Predator: Deadliest of the Species – Chris Claremont/Jackson Guice
Antakaa minulle vapaus – Frank Miller/Dave Gibbons
Creatures of the Night – Neil Gaiman/Michael Zulli
The Dirty Pair -sarja
The Dirty Pair: Biohazards – Adam Warren ja Toren Smith / Adam Warren
The Dirty Pair: Vaarallisia tuttavuuksia – Adam Warren ja Toren Smith / Adam Warren
The Dirty Pair: Plague of Angels – Adam Warren ja Toren Smith / Adam Warren
The Dirty Pair: Virtuaali-inferno – Adam Warren / Adam Warren
The Dirty Pair: Fatal but Not Serious – Adam Warren / Adam Warren
The Dirty Pair: Pako tulevaisuudesta – Adam Warren / Adam Warren
Hard Boiled – Frank Miller/Geof Darrow
Harlequin Valentine – Neil Gaiman/John Bolton
Heart of Empire – Bryan Talbot
Hellboy-sarja
Hellboy: Seed of Destruction – John Byrne/Mike Mignola
Hellboy: Wake the Devil – Mike Mignola
Hellboy: Conqueror Worm – Mike Mignola
Hellboy: Pimeyden kutsu – Mike Mignola/Duncan Fegredo
Hellboy: The Wild Hunt – Mike Mignola/Duncan Fegredo
Iso Heppu ja Rusty Robottipoika – Frank Miller/Geof Darrow
Luther Arkwrightin seikkailut – Bryan Talbot
RoboCop vs. The Terminator – Frank Miller/Walter Simonson
Sin City -sarja – Frank Miller/Frank Miller
Sin City
Sin City: Kaiken takana on nainen
Sin City: Kohtalokas tappo
Sin City: Keltainen äpärä
Sin City: Perhearvot
Sin City: Takaisin helvetistä
Tuhman rotan tarina – Bryan Talbot
Virus – Chuck Pfarrer/Howard Cobb
Yhdysvallat > DC Comics

Albion – Leah Moore ja John Reppion / Shane Oakley
All-Star Superman – Grant Morrison/Frank Quitely
Batman: Dark Victory – Jeph Loeb/Tim Sale
Batman: Earth One – Geoff Johns/Gary Frank
Batman: Ensimmäinen vuosi – Frank Miller/David Mazzucchelli
Batman: The Long Halloween – Jeph Loeb/Tim Sale
Batman: Tappava pila – Alan Moore/Brian Bolland
Batman: Yön ritari – Frank Miller
Batman: Yön ritari iskee jälleen – Frank Miller
Black Orchid – Neil Gaiman/Dave McKean
Blackest Night – Geoff Johns/Ivan Reis ja muita
Camelot 3000 – Mike W. Barr/Brian Bolland
Crisis on Infinite Earths – Marv Wolfman/George Pérez
Death: The High Cost of Living – Neil Gaiman/Chris Bachalo
Death: The Time of Your Life – Neil Gaiman/Chris Bachalo
Demo: Volume 2 – Brian Wood/Becky Cloonan
The Filth – Grant Morrison / Chris Weston ja Gary Erskine
Final Crisis – Grant Morrison / J. G. Jones, Doug Mahnke ja Carlos Pacheco
The Flash: Rebirth – Geoff Johns/Ethan Van Sciver
Green Lantern: Rebirth – Geoff Johns/Ethan Van Sciver
Identity Crisis – Brad Meltzer/Rags Morales
Jokeri – Brian Azzarello/Lee Bermejo
Justice – Alex Ross/Jim Krueger
Kerrassaan merkillisten herrasmiesten liiga – Alan Moore/Kevin O'Neill
Kerrassaan merkillisten herrasmiesten liiga II – Alan Moore/Kevin O'Neill
The Man of Steel – John Byrne/Dick Giordano
Matkalla kadotukseen – Max Allan Collins/Richard Piers Rayner
Nightwing/Huntress – David Grayson/Greg Land
Paluu kadotukseen – Max Allan Collins/Terry Beatty
Red – Warren Ellis/Cully Hamner
Ronin – Frank Miller
Rottajahdissa – Andy Diggle/Victor Ibañez
Superman & Batman: Generations – John Byrne
Superman & Batman: Generations II
Superman & Batman: Generations III
Superman for All Seasons – Jeph Loeb/Tim Sale
Superman: Birthright – Mark Waid/Leinil Francis Yu
Superman: Earth One – J. Michael Straczynski/Shane Davis
Superman: Secret Origin – Geoff Johns/Gary Frank
The System – Peter Kuper
Teräsmies: Teräsbritti – John Cleese ja Kim Johnson / John Byrne ja Mark Farmer
Toveri Teräsmies: Punatähden poika – Mark Millar / Dave Johnson ja Killian Plunkett
V niin kuin verikosto – Alan Moore/David Lloyd
Valtakunta ja voima – Mark Waid ja Alex Ross / Alex Ross
Vartijat – Alan Moore/Dave Gibbons
Väkivaltainen tausta – John Wagner/Vince Locke
Yhdysvallat > Drawn & Quarterly

Wilson – Daniel Clowes
Yhdysvallat > Doubleday

Fagin the Jew – Will Eisner
Yhdysvallat > Fantagraphic Books

Congress of the Animals – Jim Woodring
Ghost World – Daniel Clowes
Palestiina – Joe Sacco
Safe Area Goražde – Joe Sacco
Weathercraft – Jim Woodring
Yhdysvallat > IDW Publishing

30 Days of Night – Steve Niles/Ben Templesmith
Yhdysvallat > Kitchen Sink Press

Cages – Dave McKean
Dropsie Avenue – Will Eisner
Elinvoima – Will Eisner
A Family Matter – Will Eisner
Myrskyn silmään – Will Eisner
Näkymättömät ihmiset – Will Eisner
Uneksija – Will Eisner
Yhdysvallat > Legendary Comics

Holy Terror – Frank Miller
Yhdysvallat > Marvel Comics

Avengers Forever – Kurt Busiek ja Roger Stern / Carlos Pacheco ja Jesus Merino
Earth X – Jim Krueger/John Paul Leon
Elektra elää – Frank Miller
Elektra: Assassin – Frank Miller/Bill Sienkiewicz
Foolkiller – Steve Gerber/J. J. Birch
Hämähäkkimies: sininen – Jeph Loeb/Tim Sale
Ihmeneloset: Loppu – Alan Davis
Ikuiset – Neil Gaiman/John Romita Jr.
Kick-Ass – Mark Millar/John Romita Jr.
Marvel 1602 – Neil Gaiman/Andy Kubert
Marvel: The Lost Generation – Roger Stern/John Byrne
Moonshadow – J. M. DeMatteis / Jon J. Muth, Kent Williams ja George Pratt
Musta torni- sarjakuva
Musta torni: Revolverimiehen alku – Peter David / Jae Lee ja Richard Isanove
Musta torni: Pitkä kotimatka – Peter David / Jae Lee ja Richard Isanove
The Dark Tower: Treachery – Peter David / Jae Lee ja Richard Isanove
The Dark Tower: The Fall of Gilead – Peter David/Richard Isanove
The Dark Tower: Battle of Jericho Hill – Peter David / Jae Lee ja Richard Isanove
The Dark Tower: The Journey Begins – Peter David / Richard Isanove ja Sean Phillips
The Dark Tower: The Little Sisters of Eluria – Peter David / Richard Isanove ja Luke Ross
Salattu sota – Brian Michael Bendis/Gabriele Dell'Otto
Salatut sodat – Jim Shooter / Mike Zeck ja Bob Layton
Salatut sodat II – Jim Shooter / Al Milgrom
Shazam!: The Monster Society of Evil – Jeff Smith
Sisällissota – Mark Millar/Steve McNiven
Spider-Man: Chapter One – John Byrne
Thor: Viikingit – Garth Ennis/Glenn Fabry
Wolverine: Ase X – Barry Windsor-Smith
Yhdysvallat > Pantheon Books

Habibi – Craig Thompson
Musta aukko – Charles Burns
X'ed Out – Charles Burns
Yhdysvallat > Platinum Studios Comics

Cowboys & Aliens – Fred Van Lente ja Andrew Foley / Dennis Calero ja Luciano Lima
Yhdysvallat > Top Cow Productions

Midnight Nation – J. Michael Straczynski/Gary Frank
Wanted – Mark Millar/J. G. Jones
Yhdysvallat > Top Shelf Productions

Haparointia – Jeffrey Brown
Lost Girls – Alan Moore/Melinda Gebbie
The Surrogates – Robert Venditti/Brett Weldele
The Surrogates: Flesh and Bone
Yhdysvallat > W. W. Norton & Co

Genesis – Robert Crumb
Hornet

Hornet voi tarkoittaa ainakin seuraavia asioita:
McDonnell Douglas F/A-18 Hornet, yhdysvaltalainen McDonell Douglasin valmistama monitoimihävittäjä.
New Orleans Hornets, yhdysvaltalainen koripallojoukkue.
Honda CB600F Hornet, Hondan CB-sarjan moottoripyörä.
Dodge Hornet, eräs Dodgen vuonna 2008 esitelty automalli.
AMC Hornet, yhdysvaltalainen automalli vuosilta 1970-1977.
Hudson Hornet, yhdysvaltalainen automalli 1950-luvulta.
De Havilland DH.87 Hornet Moth, De Havillandin valmistama kaksitasoinen lentokone vuodelta 1934.
De Havilland D.H.103 Hornet, De Havillandin valmistama kaksimoottorinen lentokone vuosilta 1944-1956.
Pratt & Whitney R-1690-B Hornet, lentokonemoottori
Atria Chick Hornet, Atrian broilerisiipipalavalmisruoka.
Green Hornet, 1930-luvun radiokuunnelman hahmo
The Green Hornet, hahmoon perustuva elokuva vuodelta 2011
Laivat

USS Hornet (1775), 10-tykkinen sluuppi
USS Hornet (1805), 10-tykkinen sluuppi
USS Hornet (1805), priki
USS Hornet (1813), 5-tykkinen kuunari
USS Hornet (1865), siipiratasalus
USS Hornet (1898), tykkivene
USS Hornet (1940), Yorktown-luokan lentotukialus
USS Hornet (CV-12), Essex-luokan lentotukialus.
HMS Hornet (1745), 14-tykkinen Merlin-luokan tykkisluuppi
HMS Hornet (1763), 6-tykkinen kutteri
HMS Hornet (1776), 14-tykkinen Swan-luokan sluuppi
HMS Hornet (1794), 16-tykkinen Cormorant-luokan sluuppi
HMS Hornet (1794), 4-tykkinen alus
HMS Hornet (1831), 6-tykkinen Cockatrice-luokan kuunari
HMS Hornet (1854), 17-tykkinen Cruizer-luokan sluuppi
HMS Hornet (1868), Beacon-luokan tykkivene
HMS Hornet (1893), Havock-luokan torpedovenehävittäjä
HMS Hornet (1911), Acheron-luokan hävittäjä
HMS Hornet (tukikohta), rannikkojoukkojen tukikohta Gosport
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hornet”, voi hakea sivunnimihaulla, laajalla sivunnimihaulla tai tekstihaulla.